A falunak 1857-ben 23, 1910-ben 138 lakosa volt. A trianoni békeszerződés előtt Lika-Korbava vármegye Korenicai járásához tartozott. Ezt követően előbb a Szerb-Horvát-Szlovén Királyság, majd Jugoszlávia része lett. 1991-ben lakosságának 95 százaléka horvát volt, akik a drežniki plébániához tartoztak. 1991-ben a független Horvátország része lett, de a közeli falvak szerb lakossága még az évben Krajinai Szerb Köztársasághoz csatlakozott. Ez év novemberében a támadó szerb szabadcsapatok a falut teljesen megsemmisítették, házait lerombolták. A horvát hadsereg 1995. augusztus 6-án a Vihar hadművelet keretében foglalta vissza a község területét. A lerombolt házakat újjáépítették. 2011-ben 12 lakosa volt.